
Da li je zabranjeno odsjeći lotosovo drvo?


* 
* 
* 
* 
* 
* 
* 

 

Da li je zabranjeno odsjeći lotosovo drvo?
==========================================

 

Aiša, radijallahu anha, pripovijeda da je Allahov *[Poslanik](https://pitajucene.com/search/poslanik/questions/ "Pretraži pitanja o poslanicima")*, sallallahu alejhi ve sellem, rekao: “Oni koji odsijecaju lotosovo drvo bit će bačeni u *[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")* naglavačke. ”


Muavija b. Hajda, radijallahu anhu, prenosi sljedeće Poslanikove, sallallahu alejhi ve sellem, riječi upozorenja: “Allah će prevrnuti u vatru onoga ko siječe lotosovo drvo. ” Slične su hadise prenijeli Abdullah b. Hubši i Alija b. Ebu Talih, radijallahu anhum.


Propisi u vezi s poglavljem :


Prvo, zabranjeno je odsjeći lotosovo drvo.


Drugo, u vezi s odsijecanjem lotosovog drveta, postoji nekoliko mišljenja. Prvo mišljenje je da se prijetnja izrečena u ovom hadisu odnosi na onoga koji u pustinji, iz zabave i bezrazložno, odsiječe lotosovo drvo koje služi putnicima i životinjama kao hlad. Ovo mišljenje zastupa Ebu Davud. Drugo mišljenje, koje zastupa Et-Tahavi, jeste da je ovaj *[propis](https://pitajucene.com/search/Propis/questions/ "Pretraži pitanja o propisima")* derogiran, jer se pouzdano zna da je Urva b. ez-Zubejr, jedan od prenosilaca navedenog hadisa, odsjekao lotosovo drvo kako bi od njega pravio vrata. Hassan b. Ibrahim pripovijeda da je upitao Hišama b. Urvu o sječenju lotosovog drveta, a Hišam je bio naslonjen na Urvinu palaču, pa je rekao: “Zar ne vidiš ova vrata i dovratke? Sve je ovo napravljeno od lotosovog drveta koje je Urva odsjekao na svom imanju, pri tome rekavši: ‘Nema smetnje da se ovo uradi.”‘ Et-Tahavi zapaža: “Urva je bio čestit i učen, pa nikada ne bi postupio suprotno onome što je Vjerovjesnik, sallallahu alejhi ve sellem, rekao. Dakle, hadisi koji zabranjuju sječenje lotosovog drveta derogirani su.” Treće mišljenje je stav imama Es-Sujutija, koji smatra da se zabrana odnosi na sječenje lotosovog drveta u Haremu. On u poslanici Reful-hidr, 2/57, tvrdi: “Prema mome shvatanju, najpreče je reći da se ovi hadisi odnose na sječenje lotosova drveta u Haremu, a to stoji u verziji koju je prenio imam Et-Taberani.” Šejh El-Albani saglasio se sa Es-Sujutijem u ovom pitanju, kako to stoji u djelu Es-Sahiha, 2/ 1 77. Verzija na koju je ukazao Es-Sujuti nalazi se u djelu E/-Evsat (2441) kao predanje Abdullaha b. Hubšija, a koju je El-Albani ocijenio autentičnom, u djelu Es-Sahiha (61 4). Stoga, *[hadis](https://pitajucene.com/search/Hadis/questions/ "Pretraži pitanja o hadisima")* treba razumjeti u ovom kontekstu, a pozivanje na derogaciju nije ispravno jer je dokaz u onome što je Urva b. ez-Zubejr prenio, a ne u onome što je radio. Možda se zabrana odnosi i na odsijecanje lotosovog drveta koje se nalazi u pustinji, a koje služi kao hlad putnicima i životinjama.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


